94/766/EY: Komission päätös, tehty 21 päivänä marraskuuta 1994, Taiwanista peräisin olevien kalastus- ja vesiviljelytuotteiden tuontia koskevista erityisvaatimuksista



Virallinen lehti nro L 305 , 30/11/1994 s. 0031 - 0035

Suomenk. erityispainos Alue 3 Nide 63 s. 0057

Ruotsink. erityispainos Alue 3 Nide 63 s. 0057



KOMISSION PÄÄTÖS, tehty 21 päivänä marraskuuta 1994, Taiwanista peräisin olevien kalastus- ja vesiviljelytuotteiden tuontia koskevista erityisvaatimuksista (94/766/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun direktiivin 91/493/ETY(1) ja erityisesti sen 11 artiklan, sekä katsoo, että komission asiantuntijaryhmä on käynyt Taiwanissa tarkastamassa yhteisöön vietävien kalastustuotteiden tuotanto-, varastointi- ja vientiolosuhteet, Taiwanin lainsäädännön kalastustuotteiden terveystarkastusta ja valvontaa koskevia vaatimuksia voidaan pitää direktiivissä 91/493/ETY vahvistettuja vastaavina, Bureau of Commodity Inspection and Quarantine (BCIQ), Taiwanin toimivaltainen viranomainen, voi tehokkaasti tarkastaa voimassa olevan lainsäädännön soveltamista, direktiivin 91/493/ETY 11 artiklan 4 kohdan a alakohdassa tarkoitettuun menettelyyn todistuksen saamiseksi on kuuluttava myös todistuksen malli, mainitun todistuksen laadinnassa käytettävä kieli tai kielet ja allekirjoittajaa koskevien vaatimusten määrittely, direktiivin 91/493/ETY 11 artiklan 4 kohdan b alakohdan mukaisesti on kalastustuotteiden pakkauksiin kuuluttava merkintä, joka sisältää kolmannen maan nimen ja alkuperäislaitoksen hyväksyntänumeron, direktiivin 91/493/ETY 11 artiklan 4 kohdan c alakohdan mukaisesti on laadittava luettelo hyväksytyistä laitoksista; tämä luettelo on laadittava BCIQ:n komissiolle lähettämän ilmoituksen perusteella; BCIQ:n on siis varmistuttava direktiivin 91/493/ETY 11 artiklan 4 kohdassa tätä varten annettujen säännösten noudattamisesta, BCIQ on virallisesti antanut vakuuksia direktiivin 91/493/ETY liitteessä olevan V luvun sääntöjen noudattamisesta sekä mainitun direktiivin laitosten hyväksymistä koskevien vaatimusten noudattamisesta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Bureau of Commodity Inspection and Quarantine on Taiwanin tunnustettu toimivaltainen viranomainen, joka valvoo ja tarkastaa, täyttävätkö kalastustuotteet direktiivin 91/493/ETY vaatimukset. 2 artikla Taiwanista peräisin olevien kalastus- ja vesiviljelytuotteiden on täytettävä seuraavat vaatimukset: 1) jokaiseen lähetykseen on kuuluttava alkuperäinen, numeroitu, määräysten mukaan täytetty, päivätty ja allekirjoitettu, yhden liuskan käsittävä terveystodistus, jonka malli on liitteessä A; 2) tuotteiden on oltava lähtöisin liitteessä B luetelluista hyväksytyistä laitoksista; 3) jokaiseen pakkaukseen, lukuun ottamatta pakkaamattomia, pakastettuja ja säilyketeollisuuteen tarkoitettuja kalastustuotteita, on merkittävä pysyvällä tavalla sana "Taiwan" ja alkuperäisen hyväksytyn laitoksen numero. 3 artikla 1 Edellä 2 artiklan 1 kohdassa tarkoitettu todistus on laadittava vähintään yhdellä sen jäsenvaltion, jossa valvonta tapahtuu, virallisista kielistä. 2 Todistuksessa on oltava BCIQ:n edustajan nimi, virka-asema ja allekirjoitus sekä BCIQ:n virallinen leima, muiden todistukseen tehtyjen merkintöjen väristä poikkeavalla värillä merkittynä. 4 artikla Tätä asetusta sovelletaan 1 päivästä tammikuuta 1995. 5 artikla Tämä päätös on osoitettu kaikille jäsenvaltioille. Tehty Brysselissä 21 päivänä marraskuuta 1994. Komission puolesta René STEICHEN Komission jäsen (1) EYVL N:o L 268, 24.9.1991, s. 15 LIITE A TERVEYSTODISTUS >KAAVION ALKU> Euroopan talousyhteisöön tarkoitetut Taiwanista peräisin olevat kalastus- tai vesiviljelytuotteet, lukuun ottamatta missä tahansa muodossa olevia simpukoita, piikkinahkaisia, vaippaeläimiä ja merikotiloita Viitenumero: Viejämaa: Taiwan Toimivaltainen viranomainen: Bureau of Commodity Inspection and Quarantine (BCIQ) I Tuotteiden tunnistetiedot Kalastus- tai vesiviljelytuotteen kuvaus (1): - lajit (tieteelliset nimet): - tila (2) ja käsittelytapa: Koodinumero (mahdollisesti): Pakkauksen tyyppi: Pakkausten lukumäärä: Nettopaino: Vaadittava varastointi- ja kuljetuslämpötila: II Tuotteiden alkuperä BCIQ:n Euroopan yhteisöön vientiä varten hyväksymän laitoksen/hyväksymien laitosten nimi/nimet ja virallinen/viralliset hyväksymisnumero(t): III Tuotteiden määräpaikka Kalastus- tai vesiviljelytuotteet (1) lähetetään mistä: (lähetyspaikka) mihin: (määrämaa ja määräpaikka) seuraavia kuljetusvälineitä käyttäen: Lähettäjän nimi ja osoite: Vastaanottajan nimi ja määräpaikan osoite: (1) Tarpeeton yliviivataan (2) Elävä, jäähdytetty, pakastettu, suolattu, savustettu, säilötty tms. IV Vakuutus terveydestä Virallinen tarkastaja todistaa, että edellä kuvatut kalastus- tai vesiviljelytuotteet: 1) on pyydetty ja käsitelty aluksissa direktiivissä 92/48/ETY annettujen hygieniasääntöjen mukaisesti; 2) on purettu aluksesta, käsitelty ja tarvittaessa pakattu, valmistettu, jalostettu, pakastettu, sulatettu tai varastoitu direktiivin 91/493/ETY liitteessä olevan II, III ja IV luvun vaatimuksia noudattaen; 3) on tarkastettu direktiivin 91/493/ETY liitteessä olevan V luvun mukaisesti; 4) on pakattu, tunnistettu, varastoitu ja kuljetettu direktiivin 91/493/ETY liitteen VI, VII ja VIII lukujen mukaisesti; 5) eivät ole lähtöisin myrkyllisistä tai biotoksiineja sisältävistä lajeista; 6) ovat läpäisseet tietyille kalastustuotteille direktiivissä 91/493/ETY ja sen soveltamista koskevissa päätöksissä vahvistetut aistinvaraiset ja kemialliset tarkastukset, loistarkastukset sekä mikrobiologiset analyysit. >KAAVION LOOPU> >VIITTAUS KAAVIOON> LIITE HYVÄKSYTTYJEN LAITOSTEN LUETTELO >VIITTAUS KAAVIOON>